Salamina Mosese is 'n aktrise, aanbieder en vervaardiger. Sy is bekend as aanbieder van Top Billing en haar rol in reekse soos Sewende Laan, Soul City en Erfsondes. Sy is besturende direkteur van Sorele Media en was onlangs vervaardiger van en aktrise in die gewilde film, Baby Mamas. Sy woon in Johannesburg saam met haar man en twee dogters.
Marie Lotz is gebore en getoë in Benoni, en behaal haar honneurs in toegepaste linguistiek by Universiteit van Johannesburg. Sy het meer as twintig jaar ervaring as tekswerker, eers by Beeld, later by Jacklin, en deesdae as voltydse persklaarmaker van mediese en regsverslae. Sy woon in Pretoria en het een seun. Roofdier is die eerste in die reeks.
Joha van Dyk is 'n nagraadse student aan die US. Sy het grootgeword op 'n plaas in Kleinzee, Namakwaland. Sy het haar Meestersgraad in Engels in 2020 verwerf, cum laude. Tans werk sy aan haar Phd in Engels, terwyl sy deeltyds tutor. Van haar gedigte is opgeneem in Penseel en Versindaba. Branderjaer was haar debuutroman in 2020.
Stephan Joubert is 'n teoloog, bekroonde skrywer, prediker en 'n gesinsman. Hy is hoof van eKerk en 'n buitengewone professor by verskeie universtiteite. Hy skryf rubrieke in Beeld en JUIG! Die Boodskap, saam met Jan van der Watt, is een van die mylpale in sy lewe. Stephan het al meer as 55 titels uitgegee en meer as 200 000 boeke verkoop.
Marnus Hattingh het sy skoolloopbaan in Bellville voltooi, en 'n MA in Hebreeus by Kovsies behaal. Hierna het hy 'n honneurs in Joernalistiek by Maties voltooi, en as beurshouer by Die Burger as verslaggewer begin werk. Vandag is hy die nasionale motorredakteur van Afrikaanse koerante. Zanzibar Zen is sy debuutroman. Hy woon op Pringlebaai.
Charné Kemp is 'n bekroonde ondersoekende joernalis en skrywer. Sy het naam gemaak in die Afrikaanse media deur haar werk vir verskeie gewilde publikasies soos Rapport, Volksblad, Beeld, Netwerk24, Rooi Rose, Insig and Sarie.